Mangope was die stigter van die United Christian Democratic Party (UCDP) in 1997. Die UCDP het Vrydag gesê Mangope sal onthou word vir die infrastruktuurontwikkeling gedurende die tydperk wat hy aan die hoof van die voormalige tuisland gestaan het.
“Hy sal onthou word vir sy nalatenskap, vir die goed wat hy gedoen het. Gedurende sy heerskappy het mense nie vir dae sonder water gegaan nie, ten spyte van die beperkte hulpbronne wat hy gehad het in vergelyking met die huidige regering,” het Sipho Mfundisi, die partyleier, gesê.
“Dit is ŉ reuseverlies. Hy het ons baie geleer, hy was ŉ dienaar van die mense. Sy werk was tot voordeel van die mense, insluitend al die mense van die Suidelike Afrika-streek. Hy het standaarde gestel wat nie geëwenaar kan word nie.”
Met die onderwys onrus in die 80er jare het baie ouers hulle kinders n Bophuthatsana gestuur vir opleiding. Hier het Mangope n goeie diens bewys
Pres. Jacob Zuma bly die grootste hindernis vir Suid-Afrika se sukses en moet onmiddellik bedank of herroep word, het Mmusi Maimane, leier van die DA, Sondag gesê.
“Ons land se Grondwet, vir wie so baie mense geveg en gesterf het, word weer aangeval deur Zuma en sy trawante. Suid-Afrika is vandag op ŉ gevaarlike plek en dis nie net oor die president se onlangse pogings om staatsinstellings te ondermyn en manipuleer nie. Ons is hier vandag weens die ANC se jarelange daadwerklike pogings om Zuma en die regerende party bo die grondwet te verhef.”
Maimane het gesê die Zuma-regering is nie bekommerd oor die miljoene werkloses, die gaping tussen ryk en arm wat net groter word of hoër onderwys-instellings wat letterlik aan die brand is nie. “Die Zuma-regering wis miljoene Suid-Afrikaners se hoop vir die land uit en ruïneer hul vooruitsigte om ŉ lewe na te streef wat vir hulle van waarde is.”
Volgens Maimane kan Suid-Afrika slegs met die regte leierskap sy weg uit die huidige krisis vind. “Zuma het nog nooit die nodige leierskap getoon nie. Zuma moet bedank vir Suid-Afrika om vorentoe te beweeg. Ons doen ŉ beroep op diegene wat lief is vir die land en die Grondwet, om saam te staan en te eis dat Zuma bedank of deur sy party herroep word.
Toe ek jare gelede pas na Zuma president geword het in briewe aan die Afrikaanse madia geskryf het, dat hy onbevoeg is en moet waai, is ek verguis, ook na ek gesê het dat die sokker wereldbeker sal nie ‘n snars vir samehoringheid in die land beteken nie, dit sou net ‘n tydelike opkikkergevoel van lekkerkry vir die ANC wees, is my skrywes aangepas om dit tog o so sag op die oor te laat val, want niemand wou dit hoor wat ek gesê het nie. Die media wou net nasiebou! Blykbaar was dit of nie die regte tyd nie, of ek is nie as ‘n patriot gesien nie. Nou klap almal hande as iemand sê Zuma moet waai.
Ek stem saam, laat hom bly en meer mense se oë hopenlik oop gaan sodat die ANC onder die 50% nasionaal kan val en ‘n sterker opposisie gebou kan word. Wie weet dalk sal Zuma en sy makkers dalk nog ‘n groter ontnugtering kry as hulle nie ‘n volstrekte meerderheid in die parlement het nie. Binne-gevegte in die ANC vir ‘n nuwe leier sal groter skade nou bring.
Snoefie jy is doodreg. Mmusi Maimane is nie die tipe leier wat Suid-Afrika nou nodig het nie. Hy is wel charismaties en die kieserskorps vind aanklank by hom weens dit wat hy sê, maar ek glo nie hy is die geen-nonsens leier wat hierdie gemors kan omskep in ‘n land waar almal by baat sal vind nie. Wat ons nodig het is iemand wat nie net foute uitwys en daarop teer nie, maar iemand wat ‘n werkbare alternatief daar kan stel. Ongelukkig skiet die DA hier vêr tekort.
Hahaha, glo julle nou sowaar dat die ANC kiessers se oe sal oop gaan? Ou Johann die slegte nuus is dat ons nog steeds gesensor word as ons die waarheid praat. Ek is jammer om te se dat die ou wat konserwatief is is mos “verkramp” en wie deduiwel wil “verkramp” wees? Hy is soos jou boetie wat in die tronk is, ons praat eerder nie van hom nie.